ברתולומאו מנפרדי

**ברתולומאו מנפרדי** (הוטבל ב-25 באוגוסט 1582 – 12 בדצמבר 1622) היה צייר איטלקי, מן הדמויות הבולטות בקבוצת הקאראווג'יסטים – חסידיו של קאראווג'ו – בראשית המאה ה-17.

### ביוגרפיה
מנפרדי נולד באוסטיאנו, סמוך לקרמונה. ייתכן שהיה תלמידו של קאראווג'ו ברומא. במשפט ההשמצה שנערך לקאראווג'ו בשנת 1603 הוזכר אדם בשם ברתולומיאו כריסטופורי, ששימש כמשרתו של האמן, ויש הסבורים כי מדובר במנפרדי עצמו. כך או כך, מנפרדי נמנה עם ממשיכי דרכו הקרובים של קאראווג'ו ואימץ את סגנונו החדשני, שהתאפיין בניגודי אור וצל מודגשים ובחתירה לנטורליזם, לצד יכולת סיפורית המבוססת על הבעה ותנוחת גוף.

השפעתו של קאראווג'ו על דור האמנים הצעיר ברומא ובנאפולי הייתה עמוקה, ומבין הקאראווג'יסטים נחשב מנפרדי לדמות מרכזית בהעברת מורשתו של המאסטר לדור הבא, ובייחוד לציירים מצרפת ומהארצות השפלה שהגיעו לאיטליה. לא נשתמרו יצירות חתומות בידיו, וחלק מן העבודות המיוחסות לו יוחסו בעבר לקאראווג'ו. המחקר המאוחר הבחין בין יצירות השניים והבהיר כי מנפרדי מילא תפקיד מכריע בהפצת ציורי הז'אנר המתארים סצנות מחיי היומיום של המעמדות הנמוכים בקרב הדור השני של הקאראווג'יסטים.

מנפרדי זכה להצלחה מקצועית והעסיק משרת עוד בטרם מלאו לו שלושים שנה. הביוגרף ג'וליו מנצ'יני תיאר אותו כאדם בעל הופעה מכובדת והתנהגות נאה, אם כי נטה להתרחק מחיי חברה. הוא התמקד בציורי כן עבור פטרונים פרטיים ולא ביקש לעצמו הזמנות ציבוריות רחבות, אך יצירותיו נאספו בהיקף ניכר במאה ה־17 והוא נחשב בעיני בני זמנו כשווה ערך לקאראווג'ו ואף כעולה עליו.

ציורו "קופידון נענש" מרמז על יצירה אבודה של קאראווג'ו באותו נושא. לאחר שיצירתו של קאראווג'ו נלקחה בידי הקרדינל פרנצ'סקו מריה דל מונטה, הזמין מנצ'יני ממנפרדי ציור מקביל, והוא ראה בו את מיטב יצירתו של האמן.

מנפרדי נפטר ברומא בשנת 1622. בין תלמידיו נמנה הצייר הפלמי ז'ראר סגרס (1589–1651).

## גלריית תמונות

קובץ:ManfrediMarsCupid.jpg|טקסט=Mars Chastising Cupid, Art Institute of Chicago. Once attributed to Caravaggio, a typical Caravaggesque painting of the type popularised by Manfredi| קופידון נענש, מכון האמנות של שיקגו. יוחס בעבר לקרוואג'ו, ציור קאראווג'יסטי טיפוסי מהסוג שהפך לפופולרי על ידי מנפרדי.
קובץ:Bartolomeo_Manfredi_-_Cain_Kills_Abel,_c._1615,_Kunsthistorisches_Museum_(Vienna).jpg|טקסט=Cain Kills Abel, c. 1600, Kunsthistorisches Museum, Vienna| קין הורג את הבל,  1600, המוזיאון לתולדות האמנות, וינה
קובץ:Bartolomeo_Manfredi_-_Apollo_and_Marsyas_-_62-2004_-_Saint_Louis_Art_Museum.jpg|טקסט=Apollo and Marsyas, c. 1616–1620, Saint Louis Art Museum| אפולו ומארסיאס. 1616–1620, מוזיאון סנט לואיס לאמנות
קובץ:Bartolomeo_Manfredi_-_Il_tributo_a_Cesare_-_Google_Art_Project.jpg|טקסט=Caesar's Tribute, c. 1610–1620, Uffizi| *מחווה לקיסר*, בערך 1610–1620, אופיצי
קובץ:Soldado_portador_de_la_cabeza_del_Bautista_(Museo_del_Prado).jpg|טקסט=Soldier with the head of St. John the Baptist, Prado Museum, Madrid| *חייל עם ראשו של [[יוחנן המטביל]]*, מוזיאון הפראדו, מדריד
קובץ:Bartolomeo_Manfredi_-_Capture_of_Christ.jpg|טקסט=Capture of Christ, 1613–1618, National Museum of Western Art, Tokyo| מעצרו של ישו, 1613–1618, המוזיאון הלאומי לאמנות מערבית, טוקיו
קובץ:Escena_de_banquete_(Bartolomeo_Manfredi).jpg|טקסט=The Banquet, c.1610–1620, Royal Academy of Fine Arts of San Fernando, Madrid| *המשתה*, בערך 1610–1620, האקדמיה המלכותית לאמנויות יפות של סן פרננדו, מדריד
קובץ:Bartolomeo_Manfredi_-_Saints_Peter_and_Paul_-_2023.389_-_Metropolitan_Museum_of_Art.jpg|טקסט=Saints Peter and Paul, c.1619–1620, Metropolitan Museum of Art, New York| *הקדושים פיטר ופאולוס*, בערך 1619–1620, מוזיאון המטרופוליטן לאמנות, ניו יורק
קובץ:Christ_Blessing).webp|טקסט=Christ Blessing, private collection| *ברכת ישו*, אוסף פרטי


## קישורים חיצוניים

## הערות שוליים

קטגוריה:ציירים איטלקים במאה ה-17
קטגוריה:ציירים איטלקים במאה ה-16
קטגוריה:נפטרים ב-1622
קטגוריה:ילידי 1582
קטגוריה:קאראווג'יסטים